ད་ནི་གསང་ཆེནཐབས་ལ་མཁས་པའི་མདོ་བཤད་པར་བྱ་སྟེ། དེ་ལ་གླེང་གཞིའི་ལུས་
རྣམ་པར་བཞག་པ་ནི། འདི་སྐད་ཅེས་པ་ལ་སོགས་པའོ། །ཆོས་དངོས་གཞིའི་ཡན་ལག་བཤད་
པ་ལ། བྱང་ཆུབ་སེམས་དཔའི་ཐབས་མཁས་ཕྱིར་བསྟན་པ་ནི། དེ་ནས་བྱང་སེམས་ཡེ་ཤེས་དམ་
པ་ཞེས་སོགས་སོ། །འདིར་སོ་སོར་ཐར་པ་ལ་སློབ་པ་རྩ་ལྟུང་དུ་གསུངས་པ་ནི། ཉན་ཐོས་ཀྱི་
བསམ་པས་སོ་ཐར་བཟུང་བའོ། །དེ་ལྟར་ཡང་ཉན་ཐོས་དང་། རང་སངས་རྒྱས་དང་ལྡན་པའི་
ཡིད་ལ་བྱེད་པ་དག་མ་བཤགས་ཀྱི་བར་དུ་ཞེས་པས་ཤེས་སོ། །འདོད་ཆགས་ལམ་དུ་སྒྱུར་བའི་
ཐབས་མཁས་ཁྱད་པར་དུ་བཤད་པ་ནི། དེ་ནས་བཅོམ་ལྡན་འདས་ལ་ཞེས་པ་ནས་རབ་མཆོག་
རྒྱལ་བོ་ཁྲིའི་སྟེང་ན་ཞེས་སོགས་སོ། །འདིར་ཚོང་དཔོན་གྱི་བུ་མོ་ལ་འདོད་པ་སྤྱད་པས་བསྐལ་
བ་ཁྲིར་འཁོར་བ་བསྙིལ་བ་ནི། བར་བསྐལ་བརྒྱད་ཅུ་ལ་བསྐལ་ཆེན་གཅིག་ཏུ་བྱས་པའི་བསྐལ་
ཆེན་ཁྲིར་བྱང་སེམས་དབང་བོ་འབྲིང་བོས་ཚོགས་བར་ཆད་མེད་པར་བསགས་པའི་ཚོགས་དེ་
ཙམ་འདིར་དབང་རྣོན་གྱིས་འདོད་པ་སྤྱད་པའི་བྱ་བ་རྫོགས་པ་ཙམ་གྱིས་འདུམ་པར་གྱུར་པའོ། །
30

༄༅། །དཀོན་བརྩེགས་ལེའུ་འབུམ་གྱི་མདོ་འགྲེལ་བཞུགས་སོ། །
དེ་བཞིན་དུ་དགེ་སློང་མཛེས་པ་མཐོང་བ་ལ་བུ་མོ་གང་འདོད་ཆགས་ལངས་ནས་ཤི་བ་ལྟར་སྐྱེས་
པ་ནི། ཡུལ་མཆོག་ལ་དག་ཞིང་གྲགས་པའི་དབང་དུ་བྱས་པའོ། །སངས་རྒྱས་ཀྱི་མཛད་པ་སྣ་
ཚོགས་ཀྱི་ཐབས་ལ་མཁས་པ་ནི། རིགས་ཀྱི་བུ་གཞན་ཡང་བྱང་ཆུབ་སེམས་དཔའ་ནི་འདོད་ན་
དགའ་ལྡན་ཞེས་སོགས་སོ། །སྣོད་ཀྱིས་ཆོས་གསུངས་ཤིང་རྫོགས་པའི་ཚུལ་ནི། རིགས་ཀྱི་
ཐབས་ལ་མཁས་པ་བཤད་པ་འདི་ནི། ཞེས་སོགས་སོ། །གསང་ཆེན་ཐབས་ལ་མཁས་པའི་མདོ་
འགྲེལ་རྫོགས་སོ། །